Diari Oficial de la Generalitat Valenciana


Sumari del DOGV 5274, del 06-06-2006 (2006/6136)

Informació pública del projecte modificat del pla especial de la Universitat Jaume I.
-------------------------------------------------------------------------------------

### Dades del document

Número de DOGV
:   5274

Data del DOGV
:   06-06-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/6136


Organisme emissor
:   Ajuntament de Castelló de la Plana

Tipus de document
:   Anunci

Informació pública del projecte modificat del pla especial de la Universitat Jaume I. [2006/Q6136]  
El Ple de l'Ajuntament de Castelló de la Plana, en data 30 de març de 2006, va adoptar l'acord següent:  
«Vist l'expedient que s'està tramitant per a l'aprovació de diverses modificacions del pla especial de la universitat i el projecte presentat per la Universitat Jaume I, que forma part de tal expedient.  
1. El pla especial d'ordenació de la Universitat Jaume I es va aprovar en data 30 d'abril de 1993.  
2. Amb posterioritat es va iniciar la tramitació de diverses modificacions del pla a què es fa referència, relatives essencialment a l'agrupació de diverses parcel·les, i es van aprovar definitivament en data 31 de juliol de 2000.  
3. La Universitat Jaume I va sol·licitar la tramitació d'una nova modificació del pla especial d'ordenació de la Universitat Jaume I i, després de presentar diversos documents i celebrar diverses reunions entre tècnics de la universitat i de l'ajuntament, en data 23 de novembre de 2005, es va presentar a l'ajuntament el pla especial abans esmentat a l'efecte de tramitar-lo.  
I tenint en compte que:  
I. El motiu bàsic de les modificacions plantejades és el de viabilitzar una sèrie d'activitats complementàries a les docents, d'acord amb les noves necessitats de la universitat i la definició clara del límit oest del sistema general universitari, així com el seu nou accés des de la carretera de Borriol.  
II. L'objecte del pla especial presentat es concreta en el següent:   
1. Les parcel·les 20 i 21, que constituïxen una unitat, se separen a fi de situar a la parcel·la 21 la Facultat de Ciències Humanes i Socials i a les parcel·les 20A i 20B els usos sociocultural i comercial.   
2. Les instal·lacions esportives estan previstes a l'extrem sud-oest del campus, al costat del riu Sec. S'estima oportú situar-les a la part central, atés que les instal·lacions són necessàries per a la titulació de mestre, les classes per a esta titulació s'impartixen a la Facultat de Ciències Humanes i Socials, i compren les parcel·les 10 a 15.   
3. Es modifica la parcel·la número 9 a fi de possibilitar la ubicació de l'edifici del paranimf al costat del Rectorat, mitjançant el canvi de l'edificabilitat i l'ocupació màxima.   
4. S'ajusten els límits del pla especial al límit oest, de tal manera que este coincidix amb la línia de 36 metres de la ronda a partir dels 50 metres de protecció de la A-7; d'esta manera la ronda queda exclosa de l'àmbit del pla especial. S'establixen dimensions més adequades a la rotonda de la carretera de Borriol i es crea un accés des d'este punt al recinte universitari.   
5. En la zona dos, s'agrupen les parcel·les 27 a 31 per a potenciar la creació d'un parc científic i tecnològic.   
6. S'aclarixen alguns aspectes de les normes urbanístiques com ara condicions d'aparcaments, tractament de façanes, característiques de les xarxes de servicis, etcètera.  
III. Les modificacions plantejades pertanyen a l'ordenació detallada, excepte la concreció del límit oest i la definició de la rotonda i nou accés des de la carretera de Borriol, d'acord amb els articles 36 i 37 de la Llei Urbanística Valenciana. La modificació que es formula no incrementa l'edificabilitat total del pla especial vigent.  
IV. Els plans especials poden formular-se com a desenvolupament, complement o modificació del Pla General, a fi de complir les comeses establides en l'article 38.d de la Llei Urbanística Valenciana, entre les quals figura la creació de sòl dotacional, que suposa la pròpia ordenació del pla especial, la definició d'infraestructures o vies de comunicació i el funcionament de les xarxes d'infraestructures, per la qual cosa el pla especial està habilitat per a dur a terme l'objecte del document presentat.  
V. De l'article 96 de la Llei Urbanística Valenciana en relació amb l'article 83.2, es desprén que correspon als plans especials la mateixa tramitació que els plans generals i la seua exposició pública comporta la suspensió de llicències a l'empara de l'article 101 de la norma referida.  
VI. L'article 123.1.i de la Llei Reguladora de les Bases del Règim Local establix que correspon al Ple l'aprovació inicial del Pla General, per la qual cosa correspon al Ple iniciar la tramitació amb l'exposició al públic del pla especial, i l'article 127.1.c de la referida llei, determina que la junta de govern local aprovarà els projectes d'instruments d'ordenació urbanística l'aprovació definitiva o provisional dels quals corresponga al Ple.  
Per tot això, atés que el projecte el va aprovar la Junta de Govern Local, i a proposta d'esta , s'acorda:  
1. Exposar al públic el projecte modificat del pla especial de la Universitat Jaume I pel termini d'un mes a l'efecte d'al·legacions.  
2. Suspendre l'atorgament de llicències d'activitat, parcel·lació, edificació i demolició en l'àmbit afectat».  
Cosa que es fa pública perquè se'n prenga coneixement general, i, al mateix temps, s'advertix que durant el termini d'un mes, des d'esta publicació, els qui estiguen interessats podran consultar l'expedient (de 09.00 a 14.00 hores, de dilluns a divendres, a l'Agència de Desenvolupament Urbanístic, situada a l'avinguda dels Germans Bou, número 16, 3r, i presentar les al·legacions que creguen convenients; i es fa saber a més que la suspensió a què es referix el número 2 anterior produirà efectes a partir de la publicació d'este anunci en el Diari Oficial de la Generalitat Valenciana.  
Castelló de la Plana, 12 d'abril de 2006.. L'alcalde: Alberto Fabra Part.